Նախագիծը առաջարկում է օրինազանցներից միլիոններ գանձել, իսկ օրենքի պահանջը մի քանի անգամ անտեսածներին զրկել լիցենզիայից․ - «100 հազար դրամ տուգանքը փոխարինում ենք 2 միլիոն դրամ տուգանքով՝ եթե այդ խախտումը տեղի է ունենում առաջին անգամ: Մեկ տարվա ընթացքում եթե այդ խախտումը կրկնվում է երկրորդ անգամ, այսինքն այդ ընկերությունը խախտման դեպքը արձանագրելուց և տուգանքը նշանակելուց հետո չի վերափոխում իր վարքագիծը, կիրառվում է տուգանք 5 միլիոն դրամի չափով: Եթե երրորդ անգամ է կրկնվում խախտումը, ապա կիրառվում է տուգանք 10 միլիոն դրամի չափով: Մեկ տարվա ընթացքում չորրորդ անգամ կրկնվելու դեպքում, կասեցվում է, դադարեցվում է, զրկվում է լիցենզիայից այդ ընկերությունը»: